Legal Document

Category: 46

Text:
34. ΑΠΟΦΑΣΗ ΠΡΟΕΔΡΟΥ ΤΗΣ ΑΡΧΗΣ ΠΡΟΣΤΑΣΙΑΣ ΔΕΔΟΜΕΝΩΝ  ΠΡΟΣΩΠΙΚΟΥ ΧΑΡΑΚΤΗΡΑ Αριθ. 436 της 7/14 Δεκ. 1998  (ΦΕΚ Β΄1253) Ορισμός του ύψους του χρηματικού ποσού για την άσκηση από το υποκείμενο των δεδομένων των δικαιωμάτων πρόσβασης και αντίρρησης. Έχοντας υπόψη: 1.Τις διατάξεις του άρθρ. 12 παρ. 3 του Νόμ. 2472/1997 και 2.Ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, ορίζουμε: Το ύψος του χρηματικού ποσού για την άσκηση από το υποκείμενο των δεδομένων των δικαιωμάτων του άρθρ. 12 παρ. 1 και 2 και 13 του Νόμ. 2472/1997 (δικαίωμα πρόσβασης και δικαίωμα αντίρρησης) ως εξής: Α)Για την άσκηση του δικαιώματος διόρθωσης ή διαγραφής των δεδομένων το ποσό των δραχμ. 20.000. Β)Σε οποιαδήποτε άλλη περίπτωση το ποσό των δραχμ. 1.000. Γ)Η καταβολή θα αποδεικνύεται για το Δημόσιο, τα Ν.Π.Δ.Δ. και τους Ο.Τ.Α. με γραμμάτιο εισπράξεως Δημοσίου Ταμείου, ή Ταμείου του Ν.Π.Δ.Δ. ή του Ο.Τ.Α. για δε τους ιδιώτες και τα Ν.Π.Ι.Δ. με σχετικό γραμμάτιο Τραπέζης. Εάν το αίτημα διόρθωσης ή διαγραφής των δεδομένων κριθεί βάσιμο είτε από τον υπεύθυνο επεξεργασίας είτε από την Αρχή, σε περίπτωση προσφυγής σ΄ αυτήν, ο υπεύθυνος της επεξεργασίας οφείλει χωρίς καθυστέρηση να επιστρέψει στο υποκείμενο το παραπάνω ποσό. (Μετά τη σελ. 48,280) Σελ. 48,281 Τεύχος 1316 Σελ. 77 Ατομικά δικαιώματα - Δεδομένα προσωπικού χαρακτήρα 1.Γ.δ.33-34